
COMISIA PENTRU ÎNVĂŢĂMÂNT,

Nr.29/370
RAPORT

asupra propunerii legislative pentru modificarea alineatului (2) al articolului 108 din Legea 128/1997 
privind Statutul personalului didactic  
(Pl. x. 784/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr. Pl.x. 784/ 15 noiembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea alineatului (2) al articolului 108 din Legea 128/1997 privind Statutul personalului didactic  (Pl. x. 784/2006).

La întocmirea raportului, Comisia a avut în vedere avizele primite de la Comisia juridică, de disciplină şi imunităţi,  Consiliul Legislativ, precum şi Punctul de vedere al Guvernului. 

Propunerea legislativă are ca obiect de reglementare modificarea articolului 108 din Legea nr. 128/1997 privind Statutul personalului didactic, astfel încât, de beneficiul stabilit de legiuitor, cu privire la plata taxelor de înscriere la concursurile de admitere în învăţământul superior şi gratuitatea la cazare în cămine şi internate, să beneficieze atât copiii personalului didactic aflat în activitate, cât şi cei ai personalului didactic pensionat.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 24 deputaţi, din totalul de 28 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Matei Dumitru – secretar de stat, Ministerul Educaţiei şi Cercetării. 


4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este prima Cameră sesizată.


5. În urma dezbaterii, în şedinţa din 29 noiembrie 2006, Comisia, cu unanimitatea voturilor celor prezenţi, propune Plenului  adoptarea propunerii legislative, cu amendamentele din Anexă.

    SECRETAR

Anexă 

I. Amendamente admise

	Nr. crt.
	Text 

Legea nr. 128/1997
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea alineatului (2) al articolului 108 din Legea 128/1997 privind Statutul personalului didactic
	Titlul Legii: Lege pentru modificarea alin. (2) al art. 108 din Legea nr. 128/1997 privind Statutul personalului didactic
	Respectarea normelor de tehnică legislativă.

	2.
	---
	Articol unic: Legea nr. 128/1997 privind Statutul personalului didactic, publicată în Monitorul Oficial al României nr.158 din 16 iulie 1997, se modifică după cum urmează:
	Articol unic: Alineatul (2) al articolului 108 din Legea nr. 128/1997 privind Statutul personalului didactic, publicată în Monitorul Oficial al României, Partea I, nr.158 din 16 iulie 1997, cu modificările şi completările ulterioare, se modifică după cum urmează:
	Respectarea normelor de tehnică legislativă.

	3.
	Art. 108 - (2) Copiii personalului didactic sunt scutiţi de plata taxelor de înscriere la concursurile de admitere în învăţământul superior şi beneficiază de gratuitate la cazarea în cămine şi internate.
	„Alineatul (2) al articolului 108 se modifică şi va avea următorul cuprins:

Art. 108 (2) - Copiii personalului didactic aflat în activitate sau pensionat sunt scutiţi de plata taxelor de înscriere la concursurile de admitere în învăţământul superior şi beneficiază de gratuitate la cazarea în cămine şi internate.”
	„(2) - Copiii personalului didactic aflat în activitate sau pensionat după cel puţin 10 ani de activitate didactică sunt scutiţi de plata taxelor de înscriere la concursurile de admitere în învăţământul superior şi beneficiază de subvenţii de la bugetul de stat la cazarea în cămine şi internate.”
	Respectarea normelor de tehnică legislativă.

